CELEX: 62020CN0724
Language: hu
Date: 2020-12-28 00:00:00
Title: C-724/20. sz. ügy: A Cour de cassation (Franciaország) által 2020. december 28-án benyújtott előzetes döntéshozatal iránti kérelem – Paget Approbois SAS kontra Depeyre entreprises SARL, Alpha Insurance A/S és Alpha Insurance A/S kontra Paget Approbois SAS, Depeyre entreprises SARL

2021.3.8.   
            
            
               HU
            
            
               Az Európai Unió Hivatalos Lapja
            
            
               C 79/25
            
         
      A Cour de cassation (Franciaország) által 2020. december 28-án benyújtott előzetes döntéshozatal iránti kérelem – Paget Approbois SAS kontra Depeyre entreprises SARL, Alpha Insurance A/S és Alpha Insurance A/S kontra Paget Approbois SAS, Depeyre entreprises SARL
      (C-724/20. sz. ügy)
      (2021/C 79/31)
      Az eljárás nyelve: francia
      
         A kérdést előterjesztő bíróság
      
      Cour de cassation
      
         Az alapeljárás felei
      
      
         Felperesek: Paget Approbois SAS, Alpha Insurance A/S
      
         Alperesek: Depeyre entreprises SARL, Alpha Insurance A/S, Paget Approbois SAS
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelv (Szolvencia II irányelv) (1) 292. cikkét, hogy – e rendelkezés szövege értelmében – a kártérítési igényjogosult hitelező által valamely tagállam bírósága előtt egy másik tagállamban felszámolási eljárás alatt álló biztosítóintézettel szemben a biztosítási kárigény megtérítése érdekében indított, folyamatban lévő eljárás érinti az e biztosítóintézettől elvont eszközt vagy megvont jogot?
               
            
                  2)
               
               
                  Az előző kérdésre adandó igenlő válasz esetén a folyamatban lévő eljárás helye szerinti tagállam joga szabályozza-e a felszámolási eljárás valamennyi joghatását?
                  Azt alkalmazni kell-e különösen akkor, ha az:
                  
                              —
                           
                           
                              azt írja elő, hogy az ilyen eljárás megindításával a folyamatban lévő eljárás megszakad,
                           
                        
                              —
                           
                           
                              az eljárás folytatását a hitelező biztosítási kártérítés iránti igényének a biztosítóintézet kötelezettségei közé történő bejelentéséhez, valamint a felszámolási eljárás lefolytatásáért felelős szervek perbehívásához köti,
                           
                        
                              —
                           
                           
                              és megtilt minden kártérítés megfizetésére kötelezést, mivel annak immár csak a fennállását és összegét lehet megállapítani?
                           
                        
            
         (1)  JO 2009. L 335., 1. o.